Diari Oficial de la Generalitat Valenciana


Sumari del DOGV 8407, del 22-10-2018 (2018/9591)

RESOLUCIÓ de 28 de setembre de 2018, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica CEISAL l'oferta d'una segona unitat de primer curs del cicle formatiu de tècnic o técnica superior en Audiologia Protètica en règim semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8407

Data del DOGV
:   22-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9591


Data del document
:   28-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de setembre de 2018, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica CEISAL l'oferta d'una segona unitat de primer curs del cicle formatiu de tècnic o técnica superior en Audiologia Protètica en règim semipresencial o a distància. [2018/9591]  
  
Antecedents de fet  
Primer. L'expedient número 2018/324 ha sigut iniciat pel representant del centre privat de formació professional Ceisal, de Castelló de la Plana, codi de centre 02807085, per mitjà de sol·licitud, presentada en data 4 de maig de 2018, per a l'autorització d'una segona unitat de primer curs del cicle formatiu de tècnic/a superior en Audiologia Protètica en la modalitat semipresencial o a distància.  
  
Segon. En data 3 de setembre de 2018, la Direcció General de Formació Professional i Ensenyaments de Règim Especial emet un informe favorable respecte de la sol·licitud del centre, amb un informe previ favorable de la inspecció educativa de la Direcció Territorial d'Educació, Investigació, Cultura i Esport de Castelló, datat el 30 de juliol de 2018.  
Tercer. El centre té autoritzat a partir del curs escolar 2015-2016 els ensenyaments en la modalitat semipresencial del cicle formatiu de tècnic superior en Audiologia Protètica, Mitjançant la Resolució de 15 de maig de 2015, de la Conselleria d'Educació, Cultura i Esport, s'autoritza el centre privat de formació professional Ceisal per a impartir cicles formatius en la modalitat semipresencial o a distància (DOGV 7531, 22.05.2015).  
Quart. El centre privat de formació professional específica Ceisal va adjuntar a la seua sol·licitud una relació de sol·licituds d'accés al primer curs del cicle formatiu de tècnic superior en Audiologia Protètica de 73 persones.  
  
Fonaments de dret  
1r. D'acord amb l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, l'òrgan competent per a adoptar la present resolució és el director general de Centres i Personal Docent.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11 b), pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que disposa l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de Formació en Centres de Treball (FCT) dels cicles formatius de formació professional, de les ensenyances d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Reial decret 1685/2007, de 14 de desembre, pel qual s'estableix el títol de Tècnic o Tècnica Superior en Audiologia Protètica i se'n fixen les ensenyances mínimes.  
8é. Ordre de 29 de juliol de 2009, de la Conselleria d'Educació, per la qual s'estableix per a la Comunitat Valenciana el currículum del cicle formatiu de grau superior corresponent al títol de Tècnic o Tècnica Superior en Audiologia Protètica.  
Basant-se en els antecedents de fet i fonaments de drets exposats, resolc:  
  
Primer  
Autoritzar en el curs 2018-2019 al centre privat de formació professional específica Ceisal una segona unitat de la modalitat semipresencial o a distància del primer curs del cicle formatiu de tècnic/a en Audiologia Protètica de la família professional de Sanitat, en aquells mòduls professionals que siga necessari per existir matrícula suficient per a això.  
  
  
Segon  
El nombre de llocs autoritzats per la present resolució és de 28.  
  
Tercer  
La present resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta. No obstant això, els seus efectes acadèmics seran referits per al curs acadèmic 2018-2019.  
  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions publiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Generalitat Valenciana.  
  
València, 28 de setembre de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.